ANDREW WOMMACK EVANKELIUMIN ÄÄRELLÄ
OPETUSTA ELIASTA 4/20
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
―Tervetuloa evankeliumin äärelle.
Jatkan opetussarjaani, jonka nimi on Opetusta Eliasta.
Tästä aiheesta on saatavilla myös kirja sekä lähes 300-sivuinen työkirja, -
joka on suunniteltu sitä varten, että voisit opettaa näitä asioita muille.
Viimeiset kolme jaksoa olen puhunut vain jakeista 1. Kun. 17:1―3.
Olisin voinut puhua niistä vielä paljon pidempäänkin.
Siksi rohkaisenkin sinua hankkimaan nämä materiaalit.
Jumala on puhunut minulle näistä asioista ja johdattanut niiden kautta.
Vaikka nämä asiat tapahtuivat 3 500 vuotta sitten, -
Jumala voi käyttää sinua ja minua samoin kuin Hän käytti Eliaa.
Jos et tiedä sitä, et voi hyötyä Elian kokemuksista, -
vaan sinun täytyy oppia nämä asiat itse kantapään kautta.
Jos avaat sydämesi, nämä asiat muuttavat ja johdattavat sinua.
Opit, kuinka ottaa vastaan Jumalalta ja olla Hänen käytössään.
Jakessa 1. Kun. 17:1 Jumala siis puhui Elialle, ja Elia meni rohkeasti -
viemään sanan kuninkaalle, joka oli tappanut Herran profeettoja.
Jakeissa 2―3 Jumala puhui Elialle uudestaan.
Siinä oli kyse Elian suojelusta.
1. Kun. 17:3 "Mene pois täältä ja käänny itään päin -
ja kätkeydy Keritin purolle, joka on Jordanin itäpuolella."
Herra siis puhui Elialle tämän suojelemisesta, -
mutta vasta kun Elia oli totellut Häntä. Tein tästä ison numeron.
Yksi syy siihen, ettei Jumalan tahto toteudu monien elämässä on se, -
että he pelkäävät totella Häntä ja haluavat vastaukset kysymyksiinsä.
"Mitä tapahtuu, jos tottelen, Jumala?" Jumala ei selitä kaikkea kerralla.
Sinun pitää luottaa Häneen ja tehdä, mitä Hän on ensin sanonut.
Vasta sen jälkeen Hän kertoo sinulle toisen ja kolmannen askeleen.
Tästä puhuimme viimeksi. Luen jakeet 1. Kun. 17:2―4.
"Ja hänelle tuli tämä Herran sana: -
'Mene pois täältä ja käänny itään päin ja kätkeydy Keritin purolle, -
joka on Jordanin itäpuolella. Sinä saat juoda purosta, -
ja minä olen käskenyt kaarneiden elättää sinua siellä.'"
Vuosia sitten olin eräässä jumalanpalveluksessa.
Bob Yandian, joka keräsi kolehdin kokouksiamme varten, -
luki jakeen 1. Kun. 17:4, ja se aivan kuin räjähti sisälläni.
Ehkä mietit, mitä erikoista siinä on.
"Sinä saat juoda purosta, -
ja minä olen käskenyt kaarneiden elättää sinua siellä."
Tämä on voimallista.
Jumala puhui minulle ja sanoi, ettei lähettänyt Elian elatusta sinne, -
missä tämä oli, vaan sinne, mihin Hän käski tämän mennä.
Jos Elia ei olisi toiminut tämän toisen sanan mukaan, -
vaan olisi paennut toiseen suuntaan tai pysynyt paikoillaan, -
Jumala olisi silti ollut uskollinen. "...minä olen käskenyt kaarneiden -
elättää sinua siellä." Jumala oli jo antanut näille linnuille käskyn.
Kyse ei ollut siitä, huolehtisiko Jumala Eliasta. Hän oli jo tehnyt sen, -
mutta Hän lähetti avun sinne, minne oli käskenyt Elian mennä.
Jumala sanoi tuossa jumalanpalveluksessa minulle, -
minunkin elatukseni olisi siellä, mihin Hän oli käskenyt minun mennä.
Jos en liikkuisi, Hän rakastaisi minua yhä, mutta menettäisin tuon avun.
Tuohon aikaan kyse oli eräästä rakennushankkeesta.
Meillä oli vajaan 1 500 neliön tilat, jotka oli täysin maksettu.
Herra sanoi, että minun oli alettava tehdä suurempia suunnitelmia.
Olimme löytäneet nykyiset tilamme, joissa on yli 10 000 neliötä.
Näiden tilojen kuluiksi arvioitiin 16 000 dollaria kuukaudessa.
Kulut taisivat jäädä pienemmiksi, mutta silti kyse oli isosta askeleesta.
Tuohon aikaan en mitenkään pystynyt maksamaan noin suuria kuluja, -
ostamaan rakennusta ja remontoimaan sitä.
Maksoimme tiloista 3,2 miljoonaa ja remontti maksoi toisen mokoman.
Luonnollisesti ajateltuna en olisi mitenkään pystynyt siihen kaikkeen.
Koin, että Herra käski minua ajattelemaan isommin.
Hän johdatti meitä. Kaikki näytti hyvältä, mutta miten se onnistuisi?
Miten saisin rahat kokoon? En aikonut alkaa kerjätä rahaa.
Mietin kaikkea tätä, kun Herra puhui minulle tämän jakeen pohjalta.
"Kaarneet elättävät sinua siellä. Elatuksesi on siellä."
Se voi merkitä monia asioita, mutta tähän rakennukseen liittyen -
Herra sanoi, että elatukseni olisi näissä tiloissa.
Hän pitäisi minusta huolen täällä, vaikka tilat maksoivat 6,4 miljoonaa.
Silloinen 1 500 neliön rakennuksemme oli täysin maksettu.
Tulomme olivat tuohon aikaan noin 60 000 dollaria kuussa.
Sitouduimme valtaviin kuluihin, -
mutta Jumala käski niin. Hän sanoi: "Olen lähettänyt kaarneet sinne."
Tottelin, ja olemme täällä yhä, 11 vuotta myöhemmin.
Tulomme ovat lisääntyneet 60 000 ― 80 000 dollarista kuussa -
kolmeen miljoonaan dollariin kuussa.
Meillä on enemmän rahaa pankissa kuin silloin, -
vaikka rakennamme uutta, 32 miljoonaa maksavaa rakennusta.
Elatukseni oli täällä.
Vaikka olisin jäänyt vanhoihin tiloihin, Jumala olisi rakastanut minua -
ja käyttänyt minua siinä määrin kuin annoin Hänen tehdä sitä.
Monet arvioivat Jumalan tahtoa sen mukaan, mitä heillä on nyt käsissään.
He tietävät, että heidät on kutsuttu raamattukouluun, -
mutta heillä ei ole rahaa. Se johtuu siitä, etteivät he ole täysin perillä.
He eivät ole menneet sinne, minne Jumala on käskenyt mennä.
Jos Jumala käski mennä raamattu- kouluun, heidän elatuksensa on siellä.
Jos Hän käski tehdä Valtakuntansa työtä, elatus on siellä.
Se löytyy, kun tottelemme Häntä.
Joskus Jumala on käskenyt perustaa yrityksen, mutta rahaa puuttuu.
Rahat löytyvät, kun alamme ottaa askelia oikeaan suuntaan.
Löydämme elatuksen, kun olemme perillä, mutta kaikki eivät ole.
Odotatte, että Jumala antaisi teille kaiken tarvittavan etukäteen.
Ette uskalla ottaa uskonaskelta ja tehdä sitä, mistä Jumala puhuu.
Amerikkalaisessa jalkapallossakaan pelinrakentaja ei syötä palloa sinne, -
missä pallon vastaanottaja on syöttöhetkellä.
Vastaanottaja ei ole siinä paikassa enää silloin, kun pallo saapuu sinne, -
koska hän juoksee eteenpäin.
Pallo pitää heittää sinne, mihin vastaanottaja on menossa.
Jumala toimii samoin. Hän ei lähetä elatusta suoraan sinulle.
Hän lähettää sen sinne, minne Hän on käskenyt sinun mennä.
Minua Jumala käski muuttaa tähän rakennukseen.
Vaikka kuukausittaiset kulut ovat kasvaneet valtavasti, -
tulommekin ovat kasvaneet valtavasti ja pärjäämme paremmin täällä -
kuin vanhoissa tiloissamme.
Olen ottamassa uutta askelta ja rakennan kampusta, -
joka tulee maksamaan kaikkiaan 52 miljoonaa dollaria.
Pärjäämme paremmin kuin koskaan, teemme vain enemmän kuin ennen, -
koska teen sitä, mitä Jumala on käskenyt minun tehdä.
Monet teistä eivät näe Jumalan yliluonnollista siunausta juuri siksi, -
koska ette ole täysin perillä ettekä tee sitä, mitä Jumala on käskenyt, -
vaan haluatte, että Hän antaisi teille kaiken tarvittavan etukäteen, -
ettei teidän tarvitsisi ottaa riskiä ja luottaa Jumalaan.
Ette ole valmiita tottelemaan ennen kuin kaikki on pedattu valmiiksi.
Juuri siksi teillä on vaikeaa.
Jakeessa 4 sanotaan: "...minä olen käskenyt kaarneiden elättää sinua..."
Jumala oli jo puhunut korpeille, ja ne lensivät nopeammin -
kuin Elia käveli. Uskon, että niiden ansiosta Elia tiesi, mihin mennä.
En tiedä, kuinka pitkä Keritin puro oli, mutta se saattoi hyvinkin olla -
15―30 kilometriä pitkä. Elialla oli paljon valinnanvaraa.
Kuinka hän tiesi, mihin kohtaan puroa hänen tuli asettua?
Yksi syy oli se, että hän tiesi, että Jumala oli jo käskenyt korppeja.
Koska ne lensivät nopeammin kuin hän käveli, hän löysi korpit, -
lihan ja leivän purolta ja tiesi olevansa oikeassa paikassa.
Elatus oli jo siellä. Olen myös varma, että jos Elia jostakin syystä -
ei olisi totellut tätä Jumalan sanaa eikä olisi mennyt purolle, -
vaan olisi luottanut omaan ymmärrykseensä hoitaa asiat, -
ruoka olisi silti ollut siellä, koska Jumala oli jo puhunut korpeille.
Jumala oli antanut käskyn, joten ne olisivat tuoneet lihaa ja leipää.
Emme tiedä, oliko Elia purolla esimerkiksi puoli vuotta, -
mutta korpit olisivat joka tapauksessa tuoneet ruokaa sinne koko sen ajan.
Elatus olisi ollut siellä, mutta Elia ei olisi hyötynyt siitä.
Jos hän olisi jäänyt paikalleen, hän olisi voinut nääntyä nälkään -
ja valittaa Jumalalle, ettei hänestä pidetty huolta, vaikka hän oli totellut.
Jos joku teistä kokee tekevänsä sitä, mitä Jumala on käskenyt tehdä, -
mutta ei näe siunausta, se ei johdu siitä, ettei Jumala olisi siunannut.
Kyse on siitä, että ette ole täysin perillä, vaan vastustelette yhä.
Ette tee täysin sitä, mitä Jumala haluaa. Voitte olla vilpittömiä, -
mutta myös vilpittömästi väärässä. Voin kertoa esimerkin tästäkin.
Kohdattuani Herran ensi kertaa olin palava ja rakastin Häntä.
En tiedä, miksi toimin näin, ehkä joku oli opettanut sen minulle.
Ymmärsin, että jos minut oli kerran kutsuttu Herran työhön, -
tekisin syntiä Herraa vastaan, jos tekisin maallista työtä.
Minun oli oltava täysin riippuvainen Herrasta. Tein typeryyksiä.
Minulla oli pankissa 5 000 dollaria. Nostin sen satasen seteleinä -
ja tuhlasin ne kahdessa päivässä, koska en malttanut odottaa, -
että Jumala täyttäisi tarpeeni.
Se oli todella typerää. Olin lähellä tunaroida itseni hengiltä.
En ottanut muuta työtä, koska minut oli kutsuttu Herran työhön.
Jamiella ja minulla oli vuosia taloudellisesti vaikeaa.
Tein parhaan ymmärrykseni mukaan sitä, mihin minut oli kutsuttu, -
mutta tässä tein väärin. Lopulta Jumala sai minut ymmärtämään, -
että voisin hankkia lisäansioita satunnaisilla töillä, -
kunnes palvelutyö olisi kokoaikaista. Silloin homma alkoi toimia.
Kun palvelutyö kasvoi ja minun olisi pitänyt kieltäytyä -
tilaisuudesta tehdä Herran työtä tehdäkseni maallista työtä, -
aloin elää täysin palvelutyölläni.
Jumala oli silti uskollinen ja olisi täyttänyt tarpeeni.
Minulle tarjottiin tuolloin töitä, joita olisin saanut tehdä -
sen verran kuin halusin. Ne eivät olisi häirinneet työtäni seurakunnassa.
Jumala lähetti elatuksen, mutta en ottanut sitä vastaan, -
koska halusin olla uskon mies ja turvautua kaikessa Jumalaan.
Jumala lähetti elatuksen, mutta en ollut täysin perillä.
En tehnyt täysin sitä, mitä Hän halusi minun tekevän.
Kuulin tarinan miehestä tulvassa.
Joku tarjosi hänelle venekyytiä, mutta hän sanoi: "Ei, luotan Jumalaan."
Sitten tuli helikopteri pelastamaan häntä, mutta hän vain luotti Jumalaan.
Hän kuoli, joutui taivaaseen ja kysyi Jumalalta, miksei Hän auttanut.
Jumala sanoi: "Lähetin veneen ja heli- kopterin, mutta et hyväksynyt apua."
Minulle tarjottiin tilanteeseeni räätälöityjä työpaikkoja, -
mutta pidin kiinni väärästä opistani, jonka mukaan en voinut tehdä -
maallista työtä, ja se heikensi taloudellista tilannettani.
En tunne teitä enkä voi vastata yksityiskohtaisiin kysymyksiinne, -
mutta tämä periaate pätee: Jumala täyttää tarpeenne.
Hän otti tarpeenne huomioon jo ennen kuin tiesitte niistä, -
ja Hän tulee kertomaan teille, minne mennä ja miten ottaa elatus vastaan.
Teidän pitää vain olla lähellä Häntä, kuunnella ja antaa Hänen puhua.
Sen jälkeen vain toimitte Jumalan sanan mukaan, ja Hän näyttää tien.
Palaan vielä 32 miljoonan dollarin rakennushankkeeseeni.
En ole koskaan pyytänyt siihen rahaa Jumalalta, -
koska projekti oli Jumalan ajatus, ei minun. Jumala käski tehdä niin.
Olen vain sanonut: "Herra, tässä olen, mitä haluat minun tekevän?
Miten otan tämän vastaan?" Sitten olen kuunnellut Jumalaa.
Jumala puhuu minulle, ja kun tottelen Hänen sanaansa, -
Hän on johtanut minut yliluonnollisesti oikeaan paikkaan.
Jokaisella on oikea paikka.
Tulette huomaamaan, ettei se ole mikään pysyvä paikka.
Elian oikea paikka oli jonkin aikaa Keritin purolla, -
mutta sitten puro kuivui, ja Herra lähetti hänet toiseen paikkaan, -
Sarpatiin erään lesken luo.
Siellä hän palveli tuota naista hänen poikaansa yliluonnollisesti.
Elian oikea paikka vaihteli, se ei ollut pysyvä.
Kun Herra kosketti minua, Hän käski minua heti lopettamaan opinnot.
Tottelin, ja se vei minut Vietnamiin, mistä seurasi monia asioita.
Sitten Jumala sanoi, että minun piti mennä nuorisopastoriksi -
ja ottaa Jamie vaimokseni. Jumala näytti askeleen kerrallaan, -
ja joka kerta, kun tottelin Häntä, minua odotti yliluonnollinen siunaus.
Jumala johdatti minut pienemmistä tiloista tähän rakennukseen, -
ja yliluonnollinen siunaukseni on nyt täällä.
Nyt Hän johtaa minua uusiin tiloihin, joissa odottaa siunaus.
Jumala puhuu sinulle, mutta et voi turvautua siihen, -
mitä Hän sanoi 45 vuotta sitten. Tarvitset jatkuvan suhteen Häneen.
Eilen illalla tutkiskelin Sanaa, ja Jumala puhui minulle.
Suljin Raamatun ja kysyin Jumalalta, miten minun tuli soveltaa -
oppimani totuudet elämääni.
Teen tätä jatkuvasti, mutta en silti luultavasti tee sitä tarpeeksi.
Kysyn aina, onko vielä jotakin, mitä Hän haluaa minun tekevän, -
ja kuuntelen Häntä. Monet ovat liian kiireisiä kuulemaan Jumalan ääntä.
Emme vietä aikaa Hänen kanssaan. Televisio pauhaa kovempaa.
Meillä on oltava suhde Jumalaan.
Jos vain kuuntelet, Hän näyttää sinulle askel askeleelta, -
kuinka elämästäsi tulee merkittävä, kuinka voit vaikuttaa muihin -
ja nähdä unelmiesi ja tavoitteidesi toteutuvan.
Jumala näyttää sen sinulle, mutta sinun on uskallettava totella -
ja ymmärrettävä, että jos Jumala käskee sinun mennä jonnekin, -
Hän lähettää elatuksesi sinne. Se on siellä jo ennen sinua.
On olemassa tie, Jumala tekee sen.
Kaikki järjestyy, mutta se vaatii uskonaskeleita.
Hepr. 11:6 "Mutta ilman uskoa on mahdoton olla otollinen, -
sillä sen, joka Jumalan tykö tulee, täytyy uskoa, että Jumala on -
ja että hän palkitsee ne, jotka häntä etsivät."
Usko miellyttää Jumalaa. Hän haluaa, että luotat Häneen.
Jumala ei näytä kaikkia askeleita, koska silloin ei vaadita luottamusta.
Hän haluaa, että luotat Häneen, ja Hän puhuu sinulle.
Joillakuilla teistä on enemmän innoitusta ja sanoja Jumalalta -
kuin minkä pohjalta olette toimineet. Pelaatte liian varman päälle.
Pelkäätte astua esiin. Pelkäätte epäonnistumista.
Jos ette tee sitä, minkä Jumala on laskenut sydämellenne, -
olette jo epäonnistuneet, vaikka teillä olisi hyvä työ, hieno asunto -
paljon rahaa, upea auto -
ja kaikki mahdolliset palkinnot takanreunalla.
Kun kerran seisotte Herran edessä, Hän ei kysele palkintojen perään.
Hän ei kysy, millaisessa talossa asuitte tai millainen auto teillä oli, -
vaan mitä teitte sillä, minkä Hän käsiinne antoi.
Saatat olla ihmisten mielestä menestyvä, mutta jos et tee sitä, -
minkä Jumala on laskenut sydämellesi, olet epäonnistunut.
Olet vastuussa siitä, mitä Hän käski tehdä, et niinkään siitä, mitä teit.
Olet saattanut olla mukava ihminen, hyvä puoliso tai vanhempi -
tai ansaita paljon rahaa, mutta jos et ole tehnyt sitä, mitä Jumala käski, -
olet epäonnistunut.
En halua loukata ketään, vaan haluan ravistella teitä, -
jotta ymmärtäisitte, että Jumalalla on täydellinen suunnitelma teille.
Se ei ole sitä, että olet sellainen kuin kaikki muut ja sulaudut joukkoon.
Jumalalla on varattuna sinulle jotakin yliluonnollista.
Jos elämäsi ei ole yliluonnollista, se on pinnallista.
Jumala ei kutsu jokaista televisioon tai palvelutyöhön.
Naamasi ei tarvitse olla tv:stä tuttu, mutta tulet vaikuttamaan ihmisiin -
sillä alueella, jonka Jumala antaa.
Monet ampuvat kohti tyhjää ja osuvat siihen joka kerta, -
koska pelkäävät alkaa tehdä sitä, mitä heidän sydämellään on.
Rukoilen, että ymmärtäisit, että elatuksesi on siellä, -
minne Jumala on sinun käskenyt mennä, ei siellä, missä olet nyt.
Jos astut rohkeasti eteenpäin Jumalan ohjaamana, -
et joudu häpeään.
Charis-raamattukoulu kasvaa räjähdysmäisesti, -
ja uusien tilojen rakennustyöt edistyvät päivä päivältä.
Nettisivultamme voit lukea kuulumiset projektista Andrewin näkökulmasta.
Jos toimit kokopäiväisesti pastorina, haluan kutsua sinut -
Euroopan pastorikonferenssiimme 21.―23.10.2013.
Se pidetään uudistetuissa tiloissamme Englannin Walsallissa -
Grace-keskuksessa. Olen innoissani siitä.
Bob Yandian puhuu kanssani, Charlie ja Jill LeBlanc vastaavat ylistyksestä.
Olisi mukava nähdä sinut. On aika rohkaista toisiamme evankeliumilla.
Pastorit tarvitsevat rohkaisua, joten harkitse tätä tilaisuutta.
21.―23.10. tiloissamme Englannin Walsallissa.
Andrewin opetussarja Eliasta on saatavissa uutena kirjana -
sekä kurssimuotoisena työkirjana, joka sopii kotiryhmille, pyhäkouluun -
ja itsenäiseen opiskeluun. Kurssiin kuuluu koko kirjan opetus, -
ja lisäksi tehtäviä voi tulostaa mukana tulevalta CD-levyltä.
Tämän kurssin hinta on 17,50 puntaa, ja se on saatavissa englanniksi.
"Opetusta Eliasta" on myös saatavissa CD- ja DVD-levyillä -
samanlaisena kuin tv-ohjelmassa.
Voit myös tilata kaikki nämä tuotteet "Opetusta Eliasta" -pakettina, -
johon kuuluu kirja, työkirja sekä opetus joko CD- tai DVD-muodossa.
Koko paketin listahinta on 42,50 puntaa, -
mutta tänään saat sen 26 punnalla.
Voit tilata tuotteet nettisivujemme kautta.
Opetussarjan ensimmäinen osa on nimeltään "Paikka nimeltä siellä".
Sen hinta on kolme puntaa, mutta jos sinulla ei ole siihen varaa, -
Andrew kumppaneineen tarjoaa sen ilmaiseksi.
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7―16 (GMT).
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos linja on varattu, voit myös tilata materiaaleja nettisivujen kautta -
milloin vain osoitteessa www.awme.net.
Jos haluat kirjoittaa meille, käytä ruudulla näkyvää osoitetta.
Galya on yksi monesta rikkinäisestä orpotytöstä Venäjällä.
Lähettäisikö Jumala jonkun kaukaa kertomaan rakkaudestaan?
Tässä on Sharaya, toisen vuoden opiskelija Charis-raamattukoulussa.
Lähetysmatkalla Venäjällä hän kertoi Galyalle Jumalan rakkaudesta.
Hän sanoi Galyaa kauniiksi, ja muutos tapahtui välittömästi.
Seurasi halaus, joka ei unohtuisi. Nyt Galyalla on toivo tulevaisuudesta.
Sharayalla taas on kutsu lähetystyöhön Venäjälle.
Lähetysmatkamme muuttavat ihmisten elämiä ja maailmaa.
Palvelutyön koulutusohjelma auttaa raamattukoulustamme valmistuneita -
löytämään kutsunsa liike-elämässä, mediassa, lähetyksessä tai musiikissa.
Lähetyskoulu aloittaa toimintansa lukuvuonna 2012―2013 -
ja antaa opiskelijoille mahdollisuuden kokeilla lähetystyötä lähetyskentällä.
He oppivat selviämään vieraassa kulttuurissa kertoen evankeliumia.
Nettisivuillamme on lisää tietoa tästä kurssista, -
joka on tarjolla opiskelijoillemme.
MUUTA ELÄMÄSI. MUUTA MAAILMA.
Suomennos: Anni Lähteenmäki